Toets gedruip toe sy in bestuurskool vasryDie motor het in die gebou vasgery Foto: Bellevue-polisie, Twitter ŉ Leerlingbestuurder in Washington in die VSA het Vrydag die belangrike verskil tussen die rempedaal en die petrolpedaal geleer toe sy in die gebou van ŉ bestuurskool vasgery het. Owerhede in Bellevue het vinnig ŉ foto van die toneel geneem. Die polisie is ontbied ná berigte dat ŉ motor omstreeks 08:30 in ŉ gebou vasgery het. Niemand is in die voorval beseer nie. Die vrou, in haar 20’s, is glo nie ŉ boorling van Amerika nie. “Sy het goed gevaar totdat sy teen die einde van die toets die petrolpedaal vir die rem aangesien het,” het Seth Tyler van Bellevue-polisie aan KOMO gesê. “Sy het nie haar toets geslaag nie.”